魏浚笙塊面又黃又黑 唔着衫都冇人想睇？
2024年05月24日 12:01
東網電視
更多新聞短片
人氣男神魏浚笙（Jeffrey）外表俊朗五官精緻，加上天然呆性格，深得粉絲歡心。他日前在社交網晒相，寫道：「Who are you？話説嚟緊入組拍戲要黑啲，所以自己想率先試吓黑咗嘅感覺，但黑過身體會係好事嗎？」相中的他依舊保持天然呆表情，加上赤膊上陣，理應令粉絲口水大流，但大家的目光就集中在他那又黃又黑的臉上，非常爆笑。有粉絲留言：「加埋你個錯愕表情笑死咗！好似啱啱起身照鏡，突然發現自己燶咗！」
好友鄧麗欣亦於留言送上哈哈笑表情，岑珈其則留言：「你淨係曬黑塊面？」洪嘉豪亦留言問：「笙記，黑關除衫咩事呢？」獲粉絲回覆：「識法何必破法」、「《污糟兒》MV2.0」、「豪，學吓嘢啦」、「豪記，你都除下都操咁耐啦」。